Paġna Il-Kunsill tal-Unjoni Ewropea, wara li rrieżamina l-lista ta' persuni deżinjati fl-Annessi msemmija hawn fuq, iddeċieda li l-miżuri restrittivi previsti fid-Deċiżjoni (PESK) 2015/740 u fir-Regolament (UE) 2015/735 għandhom ikomplu japplikaw għal dik il-persuna. Qed tinġibed l-attenzjoni tal-persuna kkonċernata għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness III għar-Regolament (UE) 2015/735, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 6 tar-Regolament). Il-persuna kkonċernata tista' tippreżenta talba lill-Kunsill, flimkien ma' dokumentazzjoni ġustifikattiva, biex id-deċiżjoni li hi tiġi inkluża fil-listi msemmijin hawn fuq tiġi kkunsidrata mill-ġdid, sat-30 ta' Novembru 2019, fl-indirizz segwenti: Il-kontrollur ta' din l-operazzjoni ta' pproċessar huwa d-Dipartiment RELEX.1.C fid-Direttorat-Ġenerali għall-Affarijiet Barranin, Tkabbir u Protezzjoni Ċivili - RELEX tas-Segretarjat Ġenerali tal-Kunsill (SĠK), li jista' jiġi kkuntattjat f'dan l-indirizz: L-għan tal-operazzjoni ta' proċessar tad-data huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni (PESK) 2015/740 u mar-Regolament (UE) 2015/735. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati fid-Deċiżjoni (PESK) 2015/740 u fir-Regolament (UE) 2015/735. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tinqasam skont kif meħtieġ mas-Servizz Ewropew għall-Azzjoni Esterna u l-Kummissjoni. Mingħajr preġudizzju għar-restrizzjonijiet skont l-Artikolu 25 tar-Regolament (UE) 2018/1725, l-eżerċizzju tad-drittijiet tas-suġġetti tad-data bħad-dritt ta' aċċess, kif ukoll id-drittijiet ta' rettifika jew ta' oġġezzjoni ser jiġi indirizzat f'konformità mar-Regolament (UE) 2018/1725. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-miżuri restrittivi jew minn meta l-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Mingħajr preġudizzju għal kwalunkwe rimedju ġudizzjarju, amministrattiv jew mhux ġudizzjarju, is-suġġetti tad-data jistgħu jressqu lment quddiem il-Kontrollur Ewropew għall-Protezzjoni tad-Data f'konformità mar-Regolament (UE) 2018/1725 (edps@edps.europa.eu). Ir-rati modifikati huma indikati b'tipa grassa. L-Aġenzija Ewropea għas-Sustanzi Kimiċi (l-Aġenzija) imwaqqfa fl-1 ta' Ġunju 2007 u li tinsab f'Helsinki, il-Finlandja, taqdi rwol ċentrali fl-implimentazzjoni tar-Regolamenti REACH, CLP, BPR u PIC. Għal aktar informazzjoni kkonsulta s-sit web li ġej: https://www.echa.europa.eu/ Il-President u l-membri l-oħra tal-Bord tal-Appell għandhom ikunu indipendenti. Fit-teħid tad-deċiżjonijiet tagħhom, huma m'għandhom ikunu marbuta bl-ebda struzzjoni. Huma m'għandhom iwettqu l-ebda dmir ieħor fl-Aġenzija. Biex jiġi żgurat li l-Bord tal-Appell ikun jista' jopera b'mod mexxej, il-Bord tal-Appell hu assistit fl-eżerċizzju ta' dmirijietu minn Reġistru, li jitmexxa minn Reġistratur. Ir-Reġistratur jinħatar direttament mill-President tal-Bord tal-Appell. Il-kompiti tas-sostitut bi kwalifiki tekniċi tal-Bord tal-Appell għandhom b'mod partikolari jinkludu dawn li ġejjin: l-eżaminar u t-teħid ta' deċiżjoni dwar l-appelli b'mod indipendenti u imparzjali, ir-rispett tal-prinċipji legali u r-regoli fil-proċedimenti, li jaġixxu ta' relatur għall-appelli, it-twettiq ta' studji preliminari tal-appelli, li jiddeċiedu dwar l-ammissibbiltà tal-appelli, it-tħejjija ta' komunikazzjonijet għall-partijiet; il-parteċipazzjoni ta' seduti bil-fomm, it-tfassil ta' deċiżjonijiet dwar l-appelli mingħajr dewmien u b'mod sħiħ. Forniment ta' Għarfien speċjalizzat tas-sustanzi kimiċi jew sustanzi analogi Aktar informazzjoni dwar il-Bord tal-Appell tal-Aġenzija Ewropea għas-Sustanzi Kimiċi tista' tinsab fuq: https://echa.europa.eu/about-us/who-we-are/board-of-appeal Biex jiġu kkunsidrati għall-fażi tal-għażla, il-kandidati jridu jilħqu l-kriterji formali li ġejjin sad-data tal-għeluq tal-applikazzjonijiet: ikunu ċittadini ta' Stat Membru tal-Unjoni Ewropea jew ċittadini taż-Żona Ekonomika Ewropea (l-Iżlanda, il-Liechtenstein, in-Norveġja); ikollhom lawrea rikonoxxuta, jew wara li jkunu lestew b'suċċess l-istudji universitarji meta d-durata normali tal-edukazzjoni universitarja tkun ta' erba' snin jew aktar u tagħti aċċess għal studji postlawreali; jew wara li jkunu lestew b'suċċess l-istudji universitarji attestati minn lawrea meta d-durata normali tal-edukazzjoni universitarja tkun ta' tliet snin, u sena addizzjonali ta' esperjenza professjonali rilevanti (din is-sena esperjenza professjonali ma tistax tkun inkluża fl-esperjenza professjonali postlawreali meħtieġa hawn taħt). minimu ta' 12-il sena esperjenza professjonali f'oqsma xjentifiċi jew tekniċi rilevanti għar-REACH, inkluża valutazzjoni tal-periklu, valutazzjoni tal-esponiment jew ġestjoni tar-riskju fir-rigward tas-saħħa tal-bniedem jew riskji ambjentali ta' sustanzi kimiċi jew oqsma relatati (miksuba wara l-għoti tal-lawrja universitarja jew il-lawrja u l-esperjenza jew kwalifika ekwivalenti msemmija hawn fuq), inkluża esperjenza professjonali ta' mill-inqas ħames snin fil-ġestjoni regolatorja tas-sustanzi kimiċi jew sistemi regolatorji analogi. Huwa mixtieq li l-kandidati jkunu f'pożizzjoni li jservu mill-inqas terminu ta' ħames (5) snin. Barra minn hekk, il-kandidati jridu jilħqu l-kriterji formali li ġejjin sad-data tal-għeluq tal-applikazzjonijiet: igawdu d-drittijiet kollha bħala ċittadini; ikunu ssodisfaw kwalunkwe obbligu impost mil-liġijiet dwar is-servizz militari; l-abbiltà ta' teħid ta' deċiżjonijiet u l-ħidma kolleġġjali ma' oħrajn; ħiliet tajbin ta' komunikazzjoni orali u bil-miktub (il-lingwa predominanti tal-komunikazzjoni fi ħdan l-Aġenzija hija l-Ingliż). Dawn li ġejjin huma kkunsidrati vantaġġużi ħafna: għarfien u fehim ta' proċeduri regolatorji jew prattiki ġudizzjarji, esperjenza ppruvata fil-liġi tal-Unjoni Ewropea, fir-rigward tal-kimiċi, jew f'qasam regolatorju analogu ieħor, esperjenza ta' xogħol f'korp kolleġġjali, esperjenza ta' xogħol f'ambjent multikulturali u multilingwistiku, Skont it-termini tar-Regolament (KE) Nru 1907/2006, il-Bord tat-Tmexxija jiddeċiedi dwar il-ħatra tas-sostitut/membru addizzjonali bi kwalifiki tekniċi abbażi ta' lista ta' kandidati kwalifikati proposta mill-Kummissjoni. L-għan ta' din is-sejħa għal espressjonijiet ta' interess hu li l-Kummissjoni tkun tista' tistabbilixxi lista ta' kandidati biex tiġi proposta lill-Bord tat-Tmexxija għall-pożizzjoni ta' sostitut/membru addizzjonali bi kwalifiki tekniċi. Il-kandidati għandhom jinnotaw li l-inklużjoni fil-lista tal-Kummissjoni Ewropea ma tiggarantix ħatra. Is-sostituti/membri addizzjonali magħżula se jitpoġġew fuq lista ta' riserva u jissejħu mill-Bord tal-Appell biex jittrattaw il-każijiet fin-nuqqas tal-membri full-time jew jekk ikun meħtieġ sabiex jiġi żgurat li l-appelli jistgħu jiġu proċessati f'rata sodisfaċenti. Is-sostituti/membri addizzjonali mhumiex maħtura bħala membri tal-persunal tal-Aġenzija. Għaldaqstant, is-sostituti/membri addizzjonali mhumiex obbligati jissospendu l-attivitajiet professjonali attwali tagħhom, iżda dawn l-attivitajiet iridu jkunu kumpatibbli mar-rekwiżiti li l-membri tal-Bord tal-Appell iridu jkunu indipendenti. Il-mandat tal-Bord tal-Appell huwa ta' ħames (5) snin. Dan jista' jiġġedded darba. Il-Kummissjoni Ewropea se torganizza l-għażla għall-pożizzjoni ta' sostitut/membru addizzjonali bi kwalifiki tekniċi tal-Bord tal-Appell. Għal dan l-għan, twaqqaf panil tal-għażla li jistieden lill-kandidati li jissodisfaw ir-rekwiżiti kollha ta' eliġibbiltà elenkati hawn fuq u bl-aħjar profil possibbli għar-rekwiżiti speċifiċi fuq il-bażi tal-merti tagħhom u tal-kriterji stabbiliti hawn fuq għal intervista. Wara din l-intervista, dan il-bord tal-għażla jfassal lista tal-aktar kandidati xierqa. Din il-lista tiġi adottata mill-Kummissjoni Ewropea u komunikata lill-Bord tat-Tmexxija tal-Aġenzija. Dan tal-aħħar se jintervista lill-kandidati fuq il-lista mqassra tal-Kummissjoni Ewropea u jaħtar sostitut/membru addizzjonali bi kwalifiki tekniċi tal-Bord tal-Appell. Għal raġunijiet prattiċi u biex il-proċedura tal-għażla titlesta malajr kemm jista' jkun fl-interess tal-kandidati kif ukoll tal-Aġenzija, il-proċedura tal-għażla ssir bl-Ingliż biss. Minkejja dan, matul l-intervista/intervisti, il-bordijiet tal-għażla jivverifikaw jekk il-kandidati jikkonformawx mar-rekwiżit ta' għarfien sodisfaċenti ta' lingwa uffiċjali oħra tal-UE. Is-sostitut/membru addizzjonali se jkunu meħtieġa jiddikjaraw kwalunkwe interess, li jista' jidħol f'kunflitt ma' dmiru, lill-Bord tal-Appell b'konformità mal-Artikolu 90(5) u (6) tar-Regolament (KE) Nru 1907/2006. Il-listi ta' riżerva għal dawn il-karigi se jkunu validi għal perjodu ta' ħames snin mid-data tad-deċiżjoni tal-Bord tat-Tmexxija dwar il-ħatra tal-membri. Qabel ma tippreżenta l-applikazzjoni tiegħek, għandek tiċċekkja b'attenzjoni jekk tissodisfax il-kriterji ta' eliġibbiltà kollha ("Il-kandidati eliġibbli"), b'mod partikolari dawk rigward it-tip ta' diplomi u l-esperjenza professjonali meħtieġa, kif ukoll dawk rigward il-kompetenza lingwistika tiegħek. Min ma jissodisfax dawn il-kriterji tal-eliġibbiltà jiġi eskluż awtomatikament mill-proċedura tal-għażla. Il-kandidati jrid ikollhom indirizz tal-posta elettronika validu. Dan jintuża biex tiġi kkonfermata r-reġistrazzjoni tagħhom u biex jinżamm kuntatt magħhom tul l-istadji differenti tal-proċess tal-għażla. Jekk tul il-proċess tal-għażla jinbidel l-indirizz tal-posta elettronika tal-kandidat, dan jenħtieġ jiġi indikat. Biex jimlew l-applikazzjoni, il-kandidati jridu jibagħtu s-CV tagħhom u ittra ta' motivazzjoni f'dan l-indirizz: GROW-ECHA-BOA-TQM@ec.europa.eu. Il-kandidati huma mfakkra li l-ħidma tal-kumitati ta' selezzjoni hi kunfidenzjali. Huwa pprojbit li l-applikanti jagħmlu kuntatt dirett jew indirett mal-membri ta' dawn il-kumitati, jew li xi ħadd ieħor jagħmel dan f'isimhom. Biex l-applikazzjonijiet ikunu validi, il-persuni interessati jridu jtellgħu curriculum vitae f'format PDF u jimlu ittra ta' motivazzjoni onlajn (massimu ta' 8,000 karattru). Il-kandidati jridu jindikaw fl-ittra ta' motivazzjoni għal liema kariga qed japplikaw. Preferibbilment, il-curriculum vitæ għandha titfassal skont il-format tas-CV Ewropea. Jekk xi wieħed minn dawn id-dokumenti ma jkunx bl-Ingliż, trid tiġi pprovduta traduzzjoni bl-Ingliż. Kopji ċċertifikati ta' gradi/diplomi, ta' referenzi, ta' prova ta' esperjenza, eċċ. ma għandhomx jintbagħtu f'dan l-istadju iżda jridu jiġu ppreżentati aktar 'il quddiem fil-proċedura, jekk jintalbu. Membru tal-Bord tal-Appel, is-sostitut tiegħu/membri addizzjonali jaġixxu b'mod indipendenti fl-interess pubbliku u jiddikjara kwalunkwe interess li jista' jitqies ta' preġudizzju għall-indipendenza tiegħu. Il-kandidati jridu jikkonfermaw ir-rieda tagħhom li jagħmlu dan fl-applikazzjoni tagħhom. Minħabba n-natura partikolari tal-funzjonijiet, il-kandidati mistiedna għall-intervisti tal-għażla ser ikunu meħtieġa jiffirmaw dikjarazzjoni relatata mal-interessi kurrenti jew futuri tagħhom li jistgħu jitqiesu ta' preġudizzju għall-indipendenza tagħhom. Il-produtturi tal-Unjoni jistgħu jippreżentaw talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għall-kontinwazzjoni jew għar-rikorrenza ta' dumping u dannu. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż tal-esportazzjoni u l-produtturi tal-Unjoni mbagħad jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat skont l-Artikolu 11(2) tar-Regolament (UE) 2016/1036.
Extracted from C_104_2019.html